b'\n_START_ARTICLE_\nSlovenska cesta, Ljubljana\n_START_SECTION_\nZgodovina trase\n_START_PARAGRAPH_\nPolo\xc5\xbeaj trase je od biv\xc5\xa1ih severnih vrat rimske naselbine Emona (na robu Kongresnega trga) proti severu prakti\xc4\x8dno nespremenjen.\n_START_SECTION_\nNekdanji imeni\n_START_PARAGRAPH_\nV Ljubljani sta se v preteklosti imenovali Slovenska cesta oziroma ulica dve manj\xc5\xa1i ulici. V Spodnji \xc5\xa0i\xc5\xa1ki je do leta 1923 obstajala Slovenska cesta, ki je bila takrat preimenovana v Ale\xc5\xa1ov\xc4\x8devo ulico. Druga ulica le\xc5\xbei v Novih Jar\xc5\xa1ah in je bila ob preimenovanju dela Titove ceste v sredi\xc5\xa1\xc4\x8du mesta v Slovensko cesto preimenovana v Staro slovensko ulico, ki jo nosi \xc5\xa1e danes.\n_START_SECTION_\nDana\xc5\xa1nja cesta (center)\n_START_PARAGRAPH_\nV Ljubljani je bila Slovenska cesta ponovno uvedena leta 1991, ko je bila po osamosvojitvi Slovenije dotedanja Titova cesta razdeljena in preimenovana v Dunajsko in Slovensko cesto._NEWLINE_Danes je ena izmed najbolj znanih in prometnih cest v Ljubljani._NEWLINE_Leta 1993 je bil del Slovenske ceste v sklopu \xc5\xa1ir\xc5\xa1ega zavarovanja obmo\xc4\x8dja med A\xc5\xa1ker\xc4\x8devo, Tivolsko in Slovensko cesto razgla\xc5\xa1en za spomenik naravne in kulturne dedi\xc5\xa1\xc4\x8dine._NEWLINE_V sklopu Evropskega tedna mobilnosti je bila Slovenska cesta na obmo\xc4\x8dju med Gosposvetsko in \xc5\xa0ubi\xc4\x8devo en teden v septembru vsako leto zaprta za ves promet, z izjemo mestnega potni\xc5\xa1kega prometa in taksije. Po koncu tedna mobilnosti 22. septembra 2013 je to obmo\xc4\x8dje ostalo trajno zaprto. Po na\xc4\x8drtu ob\xc4\x8dine bo cesta leta 2014 prenovljena s \xc5\xa1ir\xc5\xa1imi plo\xc4\x8dniki in pasovi za kolesarje, linijama za javni potni\xc5\xa1ki promet, ki ne bosta strogo lo\xc4\x8deni od prostora za pe\xc5\xa1ce in kolesarje, ter elektronsko kontrolo dostopa. Do takrat velja za\xc4\x8dasna prometna ureditev z zaprtima dvema pasovoma.\n_START_SECTION_\nUrbanizem\n_START_PARAGRAPH_\nDanes Slovenska cesta poteka od kri\xc5\xbei\xc5\xa1\xc4\x8da z A\xc5\xa1ker\xc4\x8devo, Barjansko in Zoisovo cesto do kri\xc5\xbei\xc5\xa1\xc4\x8da s Tivolsko, z Dunajsko cesto in s Trgom OF._NEWLINE_Na cesto se (od juga proti severu) povezujejo: Rimska, Gregor\xc4\x8di\xc4\x8deva, Gradi\xc5\xa1\xc4\x8de, Erjav\xc4\x8deva, Josipine Turnograjske, Kongresni trg, \xc5\xa0ubi\xc4\x8deva, Tom\xc5\xa1i\xc4\x8deva (trenutno je onemogo\xc4\x8den prevoz), \xc4\x8copova, Cankarjeva (trenutno je onemogo\xc4\x8den prevoz),  Nazorjeva (trenutno je onemogo\xc4\x8den prevoz), \xc5\xa0tefanova (trenutno je onemogo\xc4\x8den prevoz), Puharjeva (trenutno je onemogo\xc4\x8den prevoz), Dalmatinova, Gosposvetska, Tav\xc4\x8darjeva, Trdinova in Dvor\xc5\xbeakova.\n_START_SECTION_\nJavni potni\xc5\xa1ki promet\n_START_PARAGRAPH_\nPo Slovenski cesti potekajo trase ve\xc4\x8dine mestnih avtobusnih linij (1, 1B, 1D, N1, 2, 3, 3B, N3, N3B, 5, N5, 6, 6B, 7, 7L, 8, 8B, 9, 11, 11B, 13, 14, 18, 18L, 19B, 19I, 20, 20Z, 25, 27, 27B in 27K) ter integrirane linije (3G, 51 in 56), ki vozijo skozi center mesta. Potnikom je tako omogo\xc4\x8den dostop do ve\xc4\x8dine ljubljanskih naselij.'